কিম জং উন-এর উত্তরাধিকারী কে হবেন? জানা গেল নাম

ওয়েব ডেস্ক : কিম জং উন (Kim Jong Un)-এর পর কে হবেন উত্তর কোরিয়ার (North Korea) পরবর্তী শাসক?তা নিয়ে বহু দিন ধরে চলছে নানান আলোচনা। এ প্রসঙ্গে এক সময় তাঁর বোনের নামও উঠে এসেছিল। কিন্তু এবার উঠে এল কিমের ত্রয়োদশ বর্ষীয় কিশোরী কন্যার নাম। জানা যাচ্ছে, এই কিশোরী উত্তর কোরিয়ার পরবর্তী শাসকে পদে বসতে চলেছেন। কিম জং-উন-এর কন্যার নাম হল কিম জু-আই (Kim Ju Ae)।

সম্প্রতি চীন সফরে গিয়েছিলেন কিম জং উন (Kim Jong Un)। সেখানে এক কুচকাওয়াজ অনুষ্ঠানে অংশগ্রহণ করেছিলেন তিনি। সেই সফরেই বাবার সঙ্গে চীনে গিয়েছিলেন কন্যা কিম জু-আই (Kim Ju Ae)। এর পর থেকেই তাঁকে নিয়ে জোর চর্চা শুরু হয়েছে আন্তর্জাতিক মহলে। প্রশ্ন উঠছে, তাহলে কী এবার নিজের কন্যাকে বিশ্ব রাজনীতিতে তুলে ধরতে চাইছেন কিম জং উন?

আরও খবর : ‘আমরা ভালো বন্ধু’ ট্রাম্পের বন্ধুপ্রীতির জবাব দিলেন মোদি

২০১৩ সালের আশেপাশে জন্ম হয়েছিল কিম জু-আই (Kim Ju Ae)-এর। তবে এ নিয়ে কোনও তথ্য কখনও প্রকাশ্যে আসেনি। তবে এনবিএ স্টার ডেনিস রডম্যান উত্তর কোরিয়ার (North Korea) সফরের সময় কিম কন্যার কথা ‘ফাঁস’ করেছিলেন। এর পরে ২০২২ সালে ওই কিশোরী প্রথমবার প্রকাশ্যে আসে। তবে তার পরে তাঁকে আর তেমন দেখা যায়নি। তবে এবার বাবার হাত ধরে তাঁকে এই প্রথম বিশ্বরাজনীতির মঞ্চে দেখা গেল ।

অন্যদিকে, সম্প্রতি কিম জং উন (Kim Jong Un)-এর চীন সফরের পর তাঁর ডিএনএ (DNA) মোছার বিষয় নিয়ে জোর চর্চা চলছে বিশ্ব রাজনীতিতে। সোশাল মিডিয়ায় ভাইরাল হওয়া বেশ কিছু ভিডিওতে দেখা গিয়েছে চেয়ারের হাতল, কাঁচের গ্লাস থেকে শুরু করে উত্তর কোরিয়ার একনায়ক শাসক যা যা জিনিস স্পর্শ করেছিলেন সব মুছে দেওয়া হয়েছে। কিন্তু কেন এমন প্রয়াস? তা নিয়ে প্রশ্ন উঠেছিল। বিশেষজ্ঞরা মনে করছেন বিভিন্ন ধরণের নজরদারি এড়াতেই এই পদক্ষেপ করা হয়েছে।

দেখুন অন্য খবর :

The post কিম জং উন-এর উত্তরাধিকারী কে হবেন? জানা গেল নাম first appeared on KolkataTV.